КБ 11А Фазан
КБ 11 Фазан  је лаки бугарски извиђачки авион и авион за везу коришћен за време Другог светског рата.

Пројектовање и развој 
Пројектант авиона италијанске фирме Società Italiana Caproni, инж Carlo Caligaris (Карло Калигарис) је за потребе Бугарске филијале ове фирме (Капрони Булгарски) почео 1940. године пројект авиона намењен потребама извиђања и курирске службе Царске бугарске армије. Пројект и прототип су завршени за непуну годину дана.

Први прототип назван КБ-11-I је био неуспешан па се приступило прављењу другог прототипа који је био успешан и направљена је предсерија овог авиона у 6 примерака. У току предсеријске производње извршена су даља усавршавања и замена мотора и елисе, тако да је авион добио пољски мотор PZL-Pegasus 21 и двокраку дрвену елису. Након успешног испитивања предсеријског модела он је добио ознаку КБ-11A "Фазан" и до краја 1942. године произведено је још 37 ових авиона а сви авиони предсерије су доведени на његов стандард тако да се рачуна да је укупно произведено 43 авиона.

Технички опис

Варијанте авиона КБ 11А Фазан 
 
 КБ–11-I "Квазимодо" - Први прототип направљен 1 примерак.
 КБ–11-II - Други прототип и предсерија направљено 6 примерака, сви ови авиони су касније доведени на стандард КБ-11А.
 КБ-11A "Фазан" - Серијски произвођен авион, укупно је направљено 37 примерака овог авиона.

Земље које су користиле Авион КБ 11А "Фазан"

Оперативно коришћење 
На почетку рата "Фазани" су коришћени за намену за коју су и пројектовани служили су као извиђачи кратког домета и за курирске задатке. Током Другог светског рата од 1943. године КБ-11А "Фазани" су због својих добрих антигерилских својстава (добро наоружање, изванредна прегледност и прилагодљивост брзине) кориштени у заједничким бугарско- немачко- италијанским операцијама против Титових партизана у Србији, на Космету и Македонији.

Авион КБ 11А "Фазан" у Југославији 
После Другог светског рата на основу Париског мировног уговора Бугарској је било ограничено наоружање па се морала ослободити вишка. Тако је 1947. године 30 авиона КБ-11А пребачено у Југославију као део ратне одштете. Пошто су ови авиони били у веома лошем стању извршен је њихов генерални ремонт а дотрајала дрвена крила ових авиона су замењена металним крилима произведених у Земунској фабрици авиона Икарус. После завршеног ремонта авиони су испитани у ВОЦ-у и предати јединицама на коришћење. Авиони КБ-11А су наставили службу у Југословенском ратном ваздухопловству (ЈРВ) до 1958. године. У ЈРВ ови авиони су кориштени за тренажу, за везу као и за тегљаче мета за гађање противавионске атриљерије.

Референце

Литература 
 Команда РВ и ПВО,Чувари нашег неба, Војноиздавачки завод, Београд, 1977.
 
 
 Јанић, Чедомир. Годишњак српског ваздухопловства за 2007. Београд: Аерокомуникације. 2007. ISSN 1820-9122

Спољашње везе 
 http://www.vazduhoplovnetradicijesrbije.rs/index.php/istorija/b-11-f-z-n
 http://www.paluba.info/smf/index.php?topic=1665.0;imode
 http://www.airwar.ru/enc/spyww2/kb11.html
 http://www.ultraligero.net/Sitios/Papel/KB-11.pdf
 http://www.fiddlersgreen.net/models/aircraft/Caproni-KB-11a.html
 http://otpisani.niceboard.com/t1385-kaproni-bugarski-kb-11-fazan
 http://forum.valka.cz/topic/view/57179/BGR-SFKB-KB-11-Fazan
 http://aviadejavu.ru/Site/Crafts/Craft26109.htm

Извиђачки авиони
Школски авиони
Авиони Другог светског рата
Ваздухоплови РВ и ПВО
Југословенски и српски авиони